# name
Avaluació amb rúbriques de l’assignatura optativa Pràctiques en Empreses del Grau de Farmàcia

# metadata.dc.description.abstract[].value
L’assignatura optativa Pràctiques en empresa es va posar en marxa el curs acadèmic 2012-2013, per tal de
millorar la formació professional dels estudiants del Grau de Farmàcia de la Universitat de Barcelona.
La iniciativa va tenir una excel·lent acollida per part dels estudiants i professorat de la Facultat que, juntament
amb la participació de l’equip deganal i de les empreses químico-farmacèutiques, van fer possible que ara els
estudiants de Farmàcia puguin gaudir d’un període de pràctiques en empreses i augmentar la seva formació de
cara a la seva incorporació exitosa al món professional.
La vessant acadèmica de l’activitat implica una avaluació que a l’inici de l’assignatura es va realitzar d’una
manera consensuada entre les coordinadores però que, amb el temps i l’augment de volum d’estudiants, ha
implicat la necessitat d’elaborar una rúbrica d’avaluació que es va fer servir inicialment al curs acadèmic 2014-
2015 i que s’ha anat modificant per tal d’assolir la millora necessària per cobrir tots els aspectes implicats en
l’avaluació d’una assignatura tan singular.A la rúbrica es contemplen com a aspectes claus l’informe del tutor de pràctiques de l’empresa i la memòria de
l’estudiant. El primer representa el 60% de la nota i es demana al tutor que puntuï de 1 a 5 les tasques
desenvolupades, les competències tècniques assumides, i que valori l’estudiant. El segon representa el 30% de
la nota i implica una reflexió per part de l’estudiant de la tasca realitzada a l’empresa. En aquest cas, el professor
que qualifica té classificat els diferents apartats numèricament tenint en compte els aspectes especificats de
manera explícita. Per últim, el 10% de la nota la determina la valoració del tutor acadèmic.
Els estudiants disposen de la rúbrica, que s’inclou a continuació, abans de començar les pràctiques.
L’avaluació amb rúbrica ha permès disposar d’una eina per adreçar-se als tutors d’empresa i poder demanar
d’una manera quantificable la seva valoració de l’estudiant. A més, ha permès que l’estudiant faci una reflexió de
la tasca desenvolupada i les competències adquirides.
Pels avaluadors acadèmics ha representat poder assignar un valor numèric a l’activitat desenvolupada per un
estudiant fora de la Facultat de Farmàcia i Ciències de l’Alimentació en un entorn laboral real.

# metadata.dc.relation.ispartof[].value
Pòster a: 9a Trobada de Professorat de Ciències de la Salut. 1 al 3 de febrer de 2017. INEFC-Barcelona

# metadata.dc.rights[].value
cc by (c) García Montoya, Encarna et al., 2017

# metadata.dc.source[].value
Comunicacions a congressos (Farmacologia, Toxicologia i Química Terapèutica)

# metadata.dc.title[].value
Avaluació amb rúbriques de l’assignatura optativa Pràctiques en Empreses del Grau de Farmàcia